open-index/open-wikipedia-markdown huggingface dataset:
Μαξ Ρέγκερ

Ο **Γιόχαν Μπάπτιστ Γιόζεφ Μαξιμίλιαν Ρέγκερ** (, 19 Μαρτίου 1873 &ndash; 11 Μαΐου 1916), γνωστός απλώς ως **Μαξ Ρέγκερ**, ήταν Γερμανός συνθέτης, πιανίστας, οργανίστας, διευθυντής ορχήστρας και καθηγητής της μουσικής. Εργάσθηκε ως πιανίστας συναυλιών, ως μουσικός διευθυντής στον Ναό του Πανεπιστημίου της Λειψίας (*Paulinerkirche*), ως καθηγητής στο Βασιλικό Ωδείο της Λειψίας και ως μουσικός διευθυντής στην αυλή του δούκα Γεωργίου Β΄ της Σαξονίας-Μάινινγκεν.

Στο πρώτο μέρος της σταδιοδρομίας του ο Ρέγκερ συνέθετε κυρίως *[[Λιντ|λίντερ]]*, μουσική δωματίου, χορωδιακά έργα και συνθέσεις για πιάνο και εκκλησιαστικό όργανο. Αργότερα στράφηκε στις ορχηστρικές συνθέσεις, όπως οι δημοφιλείς *[[Παραλλαγές και φούγκα σε ένα θέμα του Μότσαρτ]]* (1914), και σε έργα για χορωδία και ορχήστρα όπως τα *Gesang der Verklärten* (1903), *Ο Εκατοστός Ψαλμός* (1909), *Der Einsiedler* και *[[Ρέκβιεμ (Ρέγκερ)|Ρέκβιεμ]]* (αμφότερα 1915).

Ο Μαξ Ρέγκερ γεννήθηκε στο χωριό Μπραντ της Βαυαρίας, ως το πρωτότοκο παιδί του Γιόζεφ Ρέγκερ, δημοδιδασκάλου και ερασιτέχνη μουσικού, και της συζύγου του Καταρίνα Φιλομένα (*Katharina Philomena*). Η θρήσκα Ρωμαιοκαθολική οικογένεια μετακόμισε στο Βάιντεν το 1874. Ο Μαξ είχε μόνο μία αδελφή, την Έμμα, αφού τρία άλλα αδέλφια πέθαναν στην παιδική ηλικία. Σε ηλικία 5 ετών ο Μαξ άρχισε να μαθαίνει βιολί και βιολοντσέλο από τον πατέρα του και πιάνο από τη μητέρα του.

## Παραπομπές


Κατηγορία:Γερμανοί συνθέτες κλασικής μουσικής
Κατηγορία:Γερμανοί πιανίστες
Κατηγορία:Οργανίστες
Κατηγορία:Βαυαροί
Κατηγορία:Γερμανοί Ρωμαιοκαθολικοί
Κολύμποι Ηρακλείου

Οι **Κολύμποι** είναι οικισμός και παραλία της Κρήτης στην Περιφερειακή Ενότητα Ηρακλείου και τον Δήμο Βιάννου, που άρχισε να απογράφεται επίσημα το 2011. Βρίσκεται στο νότιο τμήμα του νησιού, στα παράλια του Λιβυκού πελάγους και τον Όρμο Άρβης. Είναι δίπλα και δυτικά από την Άρβη ενώ απέχει περίπου 16 χιλιόμετρα Ν.-ΝΑ. από τον Άνω Βιάννο (έδρα του δήμου). Διοικητικά μαζί με τον Αμιρά, την Άρβη και τις Πατέλες αποτελούν την κοινότητα Αμιρά που υπάγεται στη Δημοτική Ενότητα Βιάννου του Δήμου Βιάννου και σύμφωνα με την απογραφή 2021 απογράφησαν 45 κάτοικοι ενώ με αυτήν του 2011 ήταν 88. 

## Παραπομπές


Κολύμποι
Κολύμποι
Το Καναρινί Ποδήλατο

***Το Καναρινί Ποδήλατο*** είναι μια ελληνική κοινωνική ταινία σε σκηνοθεσία Δημήτρη Σταύρακα. Η ταινία κυκλοφόρησε το 1999 και κέρδισε 2 βραβεία.

## Πλοκή
Ένας νέος δάσκαλος από την επαρχία, ο Άρης Σιούτης, αναλαμβάνει την έκτη τάξη σε κάποιο δημοτικό σχολείο της Αθήνας. Από την πρώτη κιόλας μέρα, την προσοχή του τραβάει ο Λευτέρης, ένας μαθητής με πολλές αδυναμίες και κενά στην γνώση του. Ο δάσκαλος ανακαλύπτει ότι ο Λευτέρης είναι πολύ ευαίσθητο παιδί και δεν πρέπει να τον αντιμετωπίζουν ως καθυστερημένο. Μάλιστα ο Λευτέρης κατάφερε να συναρμολογήσει μόνος του ολόκληρο το καναρινί ποδήλατο του. Παρά την αντίθετη γνώμη του διευθυντή του σχολείου, αλλά και του ευρύτερου περιβάλλοντος, αποφασίζει να τον βοηθήσει. 

## Διανομή
*Δημήτρης Αλεξανδρής ως Άρης Σιούτης (δάσκαλος)
*Γιώργος Χάλαρης ως Λευτέρης Μουρατίδης (μαθητής)
*Μάνος Βακούσης ως πατέρας του Λευτέρη
*Θάνος Γραμμένος ως πατέρας του Άρη 
*Νίκος Γεωργάκης ως Μιχάλης 
*Σία Κοσκινά ως Λένα 
*Γιώργος Καλαϊτζής ως διευθυντής 
*Αλεξάνδρα Παντελάκη ως μητέρα του Λευτέρη
*Άννα Πολυτίμου ως μητέρα του Άρη 
*Δημήτρης Παλαιοχωρίτης ως κύριος Τερζόπουλος

## Παραπομπές


Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1990
Κατηγορία:Ταινίες του 1999
Σέιλεμ Λούντβιχ

Ο **Σέιλεμ Λούντβιχ** (31 Ιουλίου 1915 – 1 Απριλίου 2007) ήταν Αμερικανός ηθοποιός και ιδιαίτερα εκτιμημένος δάσκαλος υποκριτικής, με πλούσια κινηματογραφική και τηλεοπτική παρουσία. Αν και το 1957 εντάχθηκε στην λεγόμενη Μαύρη Λίστα του Χόλυγουντ, γεγονός που περιόρισε σημαντικά τις επαγγελματικές του ευκαιρίες, παρέμεινε καλλιτεχνικά ενεργός ακόμη και μετά τα 90 του χρόνια, μέχρι τον θάνατό του σε ηλικία 91 ετών.

## Βιογραφία
Γεννήθηκε στο Μπρούκλιν της Νέας Υόρκης και ξεκίνησε την καριέρα του στην θεατρική σκηνή. Αργότερα συμμετείχε σε πολλές κινηματογραφικές παραγωγές, όπου ήταν κυρίως καρατερίστας. Ήταν επίσης ενεργό μέλος του Actor's Studio. Μια βιογραφική ταινία με τίτλο *An Actor’s Life* δημιουργήθηκε από τη νέα τότε σκηνοθέτιδα και ηθοποιό Κάρολ Σέι, η οποία επιδίωκε να παρουσιάσει τους ηθοποιούς ως ταλαντούχους, εργαζόμενους ανθρώπους και όχι απλώς μέσα από τους ρόλους που ενσαρκώνουν. Ο Λούντβιχ εκπροσωπούνταν από τον θεατρικό ατζέντη Άρτσερ Κινγκ. Στην τηλεόραση, υποδύθηκε μεταξύ άλλων τον δικηγόρο Σόλομον Ραμπίνοβιτς σε ένα πρώιμο επεισόδιο της σειράς *All in the Family*.  Εμφανίστηκε επίσης σε δύο ρόλους στη μεσημεριανή σαπουνόπερα του NBC *The Doctors* *-* το 1967 ως Δρ. Ροθ και ξανά το 1975 ως Τζορτζ Γουότσον. Το 1985, υποδύθηκε τον Τζουλς Ρόζενφελντ, τον καθαριστή ρούχων, στη κωμική σειρά του CBS *Kate & Allie*.

## Φιλμογραφία

## Παραπομπές

Κατηγορία:Αμερικανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Μαύρη Λίστα του Χόλυγουντ
Καματερά Χανίων

Τα **Καματερά** είναι σχεδόν ακατοίκητος οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Καματερά βρίσκονται στο νοτιοδυτικό τμήμα του νησιού και του όρους Άγιος Δικαίος, σε υψόμετρο 500 μέτρων. Απέχει περίπου 17 χιλιόμετρα Β.-ΒΔ. από την Παλαιοχώρα (έδρα του δήμου) και 65 χιλιόμετρα Ν.-ΝΔ. από τα Χανιά. Σύμφωνα με μια άποψη οφείλουν το όνομά τους Το σημερινό του όνομα προήλθε σε  κάποιους οικιστές του που ονομάζονταν Καματεροί ενώ σύμφωνα με άλλη στην ονομασία αγρού «το καματερό». 

Αναφέρονται επίσημα, το 1925 με την παλιά τους ονομασία *Τσισκιανά* να προσαρτώνται στην τότε κοινότητα Σκλαβοπούλας. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, μαζί με το Αρχοντικό, τον Μούστακο και το Φαράγγι αποτελούν την κοινότητα Βοθιανών, που υπάγεται στη Δημοτική Ενότητα Πελεκάνου του Δήμου Καντάνου-Σελίνου και σύμφωνα με την απογραφή 2021 απογράφησαν 9 κάτοικοι ενώ με αυτήν του 2011 δεν είχε. 

## Παραπομπές


Καματερά
Καματερά
Επίσκοπος Απολλωνιάδος Ιωακείμ

Ο **Επίσκοπος Απολλωνιάδος Ιωακείμ** (κατά κόσμον *Δημήτριος Αρχοντός*, Αθήνα, 7 Απριλίου 1964) είναι Έλληνας νοσηλευτής, ιατρός, θεολόγος και ιεράρχης του Οικουμενικού Πατριαρχείου, ο οποίος διατελεί βοηθός επίσκοπος της Ιεράς Μητροπόλεως Βελγίου, από το 2020.

## Βιογραφικά στοιχεία
Ο κατά κόσμον Δημήτριος Αρχοντός γεννήθηκε στην Αθήνα το 1964, έλκοντας την καταγωγή του από το νησί των Ψαρών.

Φοίτησε στο Γενικό Λύκειο Καλλίπολης του Πειραιά. Σπούδασε νοσηλευτική στο Τεχνολογικό Εκπαιδευτικό Ίδρυμα Πατρών, ιατρική στην Ιατρική Σχολή του Αριστοτελείου Πανεπιστημίου Θεσσαλονίκης και θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών. Πραγματοποίησε μεταπτυχιακές σπουδές στο Τμήμα Ιστορίας του Ιονίου Πανεπιστημίου. Μάλιστα, η μεταπτυχιακή του εργασία εκδόθηκε το 2017, από το Ινστιτούτο Ιστορικών Μελετών του Εθνικού Ιδρύματος Ερευνών. Εκπονεί τη διδακτορική του διατριβή ως υποψήφιος διδάκτωρ του Τμήματος Ιστορίας του Ιονίου Πανεπιστημίου. Έχει παρακολουθήσει σειρά μαθημάτων βυζαντινής αγιογραφίας στην Σχολή Αγιογραφίας της Ιεράς Μητροπόλεως Πατρών.

Στις 11 Νοεμβρίου 1990, εκάρη μοναχός στην Ιερά Σκήτη Αγίας Άννας του Αγίου Όρους. Στις 23 Αυγούστου 1991, χειροτονήθηκε διάκονος από τον Μητροπολίτη Χίου Διονύσιο, στην Ιερά Νέα Μονή Χίου, όπου και εγκαταβίωσε. Στις 11 Νοεμβρίου 1991, χειροτονήθηκε πρεσβύτερος στον Ιερό Μητροπολιτικό Ναό Αγίων Μηνά, Βίκτωρος και Βικεντίου Χίου, ενώ τρία χρόνια αργότερα έλαβε το οφφίκιο του αρχιμανδρίτη, από τον ίδιο αρχιερέα. Υπηρέτησε ως εφημέριος στον Ιερό Ναό Αγίου Νικολάου Φραγκομαχαλά Χίου, ενώ παράλληλα εξυπηρετούσε τις λατρευτικές ανάγκες της Ιεράς Νέας Μονής. Το 1997, αποσπάσθηκε στην Ιερά Μητρόπολη Βελγίου, όπου ο Μητροπολίτης Βελγίου Παντελεήμων τον όρισε ιερατικώς προϊστάμενο του Ιερού Μητροπολιτικού Ναού Παμμεγίστων Ταξιαρχών Βρυξελλών και ιεροκήρυκα της Ιεράς Μητροπόλεως. Τον Μάρτιο του 2004, επαναπατρίζεται στη Χίο, όπου ανέλαβε ιεροκήρυκας της Ιεράς Μητροπόλεως Χίου, Ψαρών και Οινουσσών και εφημέριος του Ιερού Ναού Μεταμορφώσεως Σωτήρος Ψαρών. Τον Μάρτιο του 2015, μετατέθηκε στην Ιερά Μητρόπολη Κηφισίας, Αμαρουσίου, Ωρωπού και Μαραθώνος ως ιεροκήρυκας. Τον Ιανουάριο του 2018, μετατέθηκε πάλι στην Ιερά Μητρόπολη Βελγίου, όπου ανέλαβε εκ νέου ιεροκήρυκας της Μητροπόλεως.

Στις 9 Ιανουαρίου 2020, μετά από αίτημα του Μητροπολίτη Βελγίου Αθηναγόρα και πρόταση του Οικουμενικού Πατριάρχη Βαρθολομαίου, εξελέγη από την Αγία και Ιερά Σύνοδο του Οικουμενικού Πατριαρχείου Επίσκοπος Απολλωνιάδος, βοηθός της Ιεράς Μητροπόλεως Βελγίου. Στις 26 Ιανουαρίου 2020, χειροτονήθηκε επίσκοπος από τον Μητροπολίτη Αθηναγόρα, στον Ιερό Μητροπολιτικό Ναό Παμμεγίστων Ταξιαρχών Βρυξελλών.

## Παραπομπές

## Εξωτερικοί σύνδεσμοι

* Ιστοσελίδα Ιεράς Μητροπόλεως Βελγίου/

Απολλωνιάδος Ιωακείμ
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Καλλιθέα Κακοδικίου Χανίων

Η **Καλλιθέα** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Καλλιθέα βρίσκεται στο δυτικό τμήμα του νησιού, κοντά στον ποταμό Κακοδικιανό σε υψόμετρο 370 μέτρων. Απέχει περίπου 19 χιλιόμετρα Β.-ΒΑ. από την Παλαιοχώρα (έδρα του δήμου), 11 χιλιόμετρα ΝΔ. από την Κάνδανο και 63 χιλιόμετρα ΝΔ. από τα Χανιά (μέσω Καμισιανών). 

Απογράφεται επίσημα, ως ξεχωριστός οικισμός το 1940 να απογράφεται στην κοινότητα Κακοδικίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην κοινότητα Κακοδικίου, που υπάγεται στη Δημοτική Ενότητα Κανδάνου του Δήμου Καντάνου-Σελίνου και σύμφωνα με την απογραφή 2021 απογράφησαν 25 κάτοικοι ενώ με αυτήν του 2011 ήταν 44.   

## Σημείωση
Στην ίδια περιφερειακή ενότητα (Χανίων) και τον Δήμο Πλατανιά είναι ο συνώνυμος οικισμός Καλλιθέα ενώ υπήρχε και άλλος οικισμός Καλλιθέα ο οποίος καταργήθηκε και προσαρτήθηκε στο Βαμβακόπουλο. 

## Παραπομπές


Καλλιθέα Κακοδικίου
Καλλιθέα
Κατάλογος συζύγων ή συντρόφων του προέδρου της Γαλλίας

**Οι σύζυγοι και οι σύντροφοι του προέδρου της Γαλλίας** συχνά παίζουν ρόλο πρωτοκόλλου στο Μέγαρο των Ηλυσίων και κατά τη διάρκεια επίσημων επισκέψεων, αν και δεν διαθέτουν επίσημο τίτλο. Η Μπριζίτ Μακρόν είναι η σύζυγος του νυν προέδρου, Εμμανουέλ Μακρόν, ο οποίος ανέλαβε τα καθήκοντά του στις 14 Μαΐου 2017.

## Λίστα

## Εν ζωή πρώην πρώτες κυρίες
Μέχρι τις , υπάρχουν πέντε εν ζωή σύζυγοι ή σύντροφοι, όπως αναφέρονται παρακάτω.

File:Anne-Aymone Giscard d'Estaing portrait.jpg|Ανν Αιμόν Ζισκάρ ντ'Εσταίνθητεία 1974–1981γενν. 1333 (ηλικία )σύζυγος του Βαλερί Ζισκάρ ντ'Εσταίν
File:Bernadette Chirac 1 (2009) (cropped).jpg|Μπερναντέτ Σιράκθητεία 1995–2007γενν.1933 (ηλικία )σύζυγος του Ζακ Σιράκ
File:Сесилия Саркози и Светослав Иванов (cropped).jpg|Σεσιλιά Ατιάςθητεία 2007γενν. 1963 (ηλικία ) πρώην σύζυγος του Νικολά Σαρκοζί
File:Carla Bruni-Sarkozy (3).jpg|center|Κάρλα Μπρούνι-Σαρκοζίθητεία 2008–2012γενν. 1967 (ηλικία )σύζυγος του Νικολά Σαρκοζί 
File:Valérie Trierweiler, 2012.jpg|Βαλερί Τριερβελέρθητεία 2012–2014γενν. 1965 (ηλικία )πρώην σύντροφος του Φρανσουά Ολλάντ


## Δείτε επίσης
* Πρόεδρος της Γαλλίας

## Παραπομπές
Ασίλ φαν Άκερ

Ο **Ασίλ Ονορέ φαν Άκερ** (*Achille Honoré Van Acker*, 8 Απριλίου 1898 – 10 Ιουλίου 1975) ήταν Βέλγος πολιτικός, που διετέλεσε τρεις φορές Πρωθυπουργός του Βελγίου, μεταξύ του 1945 και του 1958. Μετριοπαθής πολιτικός από τη Φλάνδρα, ο φαν Άκερ ήταν μέλος του Βελγικού Σοσιαλιστικού Κόμματος (PSB-BSP) και διεδραμάτισε σημαντικό ρόλο στη δημιουργία του βελγικού κράτους πρόνοιας μετά τον Β΄ Παγκόσμιο Πόλεμο.

## Βιογραφικά στοιχεία
### Πρώιμη σταδιοδρομία
Ο φαν Άκερ γεννήθηκε σε οικογένεια εργατών της Μπρυζ και ήταν το στερνοπαίδι από 12 παιδιά. Πήγε στο σχολείο μέχρι το ενδέκατο έτος της ηλικίας του και μετά εντάχθηκε στο εργατικό δυναμικό. Ωστόσο συνέχισε να διαβάζει ποικιλία βιβλίων και εντάχθηκε σε διάφορους συλλόγους στην πόλη του. Όταν ξέσπασε ο Α΄ Παγκόσμιος Πόλεμος, δεν έγινε δεκτός στο στράτευμα επειδή είχε μεγάλο αστιγματισμό. Ενώ οι Γερμανοί είχαν καταλάβει το μεγαλύτερο μέρος του Βελγίου, ο φαν Άκερ κατέφυγε στο μικρό τμήμα ελεύθερου εδάφους πίσω από το μέτωπο του Υζέρ, όπου βρήκε διάφορες χειρωνακτικές εργασίες. Μεταπολεμικώς αναμίχθηκε στη σοσιαλιστική πολιτική, αναπτύσσοντας μια δική του ξεχωριστή ιδεολογία με βάση τη μετριοπαθή σοσιαλδημοκρατία. Επιστρέφοντας στην Μπρυζ, εντάχθηκε στο Βελγικό Εργατικό Κόμμα (*Belgische Werkliedenpartij*, POB-BWP) και δραστηριοποιήθηκε σε ομάδες, συνδικάτα και συνεταιρισμούς.

Το 1926 ο φαν Άκερ εκλέχθηκε στο δημοτικό συμβούλιο της Μπρυζ και το 1927, δηλαδή σε ηλικία 29 ετών, βουλευτής του POB-BWP στη Βουλή των Αντιπροσώπων. Εκεί ανέπτυξε ιδιαίτερη εμπειρία στη νομοθεσία κοινωνικών ασφαλίσεων.

Τον Μάιο του 1940 με την έναρξη της κατοχής του Βελγίου από τη ναζιστική Γερμανία το POB–BWP διαλύθηκε επισήμως και ο φαν Άκερ αποσύρθηκε από τον δημόσιο βίο. Το 1941 ωστόσο εντάχθηκε στο παράνομο σοσιαλιστικό κόμμα υπό το ψευδώνυμο «Μεσιέ Αντρέ», ταξιδεύοντας ανά τη χώρα ως διεπαφή μεταξύ των τομέων του κόμματος. Με την απελευθέρωση του Βελγίου τον Σεπτέμβριο του 1944 ο φαν Άκερ πρόβαλε έτσι ως επικεφαλής του διάδοχου σχηματισμού του POB-BWP, του Βελγικού Σοσιαλιστικού Κόμματος (*Belgische Socialistische Partij*, PSB-BSP).

Τον Δεκέμβριο του 1944, ως υπουργός πλέον, ο φαν Άκερ μπόρεσε να εφαρμόσει το σύστημα κοινωνικής ασφαλίσεως της χώρας.

### Πρωθυπουργίες
Μετά τον Β΄ Παγκόσμιο Πόλεμο, ο φαν Άκερ έγινε Πρωθυπουργός του Βελγίου με 4 διαφορετικές κυβερνήσεις, ενώ διετέλεσε και Υπουργός Εργασίας και Κοινωνικών Υπηρεσιών, Υπουργός Υγείας, Υπουργός Κινητικότητας και Υπουργός Ορυχείων. Αργότερα διετέλεσε Πρόεδρος της Βουλής των Αντιπροσώπων από το 1961 έως το 1974. Από την αρχή ήδη της πρώτης πρωθυπουργίας του, τον Μάρτιο του 1945, εισάχθηκε η υποχρεωτική ασφάλιση των ανάπηρων και η υποχρεωτική ασφάλιση υγείας για χειρώνακτες και μη εργαζόμενους.

## Παραπομπές


## Πηγές
* Το λήμμα «Βαν Άκερ ή Άκκερ Αχιλλεύς» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 743

Κατηγορία:Πρωθυπουργοί του Βελγίου
Κατηγορία:Βέλγοι υπουργοί
Ιερόνυμους φαν Άλφεν

Ο **Ιερόνυμους φαν Άλφεν** (, 8 Αυγούστου 1746 &ndash; 2 Απριλίου 1803), ήταν Ολλανδός δικαστής σε μεγάλες πόλεις της χώρας του και πολιτικός αξιωματούχος, που όμως διακρίθηκε ως ποιητής, ιδίως μάλιστα για την ποίηση που έγραψε για παιδιά, συγκεντρωμένη στο τρίτομο *Kleine gedigten voor kinderen* (Ουτρέχτη 1778-1782).

Ο Ιερόνυμους φαν Άλφεν γεννήθηκε στην πόλη Χάουντα. Τον Ιούνιο του 1793 διορίσθηκε ως «Γενικός Θησαυροφύλακας» (δηλαδή Υπουργός Οικονομικών) της Ολλανδικής Δημοκρατίας, αλλά ως «Οραγγιστής», παύθηκε από τη θέση αυτή εξαιτίας της Βαταβικής Επαναστάσεως το 1795. Πέθανε στη Χάγη σε ηλικία 56 ετών.

Τα ποιήματα του φαν Άλφεν για παιδιά σημείωσαν μεγάλη εκδοτική επιτυχία: Ανατυπώθηκαν δεκάδες φορές και μεταφράσθηκαν στα γαλλικά, τα γερμανικά, τα αγγλικά, τη δυτική φριζική και τη μαλαϊκή γλώσσα. Μελοποιήθηκαν από συνθέτες όπως οι Μπαρτολομέους Ρούλοφς, Ερνστ Χραφ και Κρίστιαν Φρήντριχ Ρούπε.

## Παραπομπές


## Πηγές
* Το λήμμα «Βαν Άλφεν Ιερώνυμος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 743

Κατηγορία:Ολλανδοί ποιητές
Κατηγορία:Υπουργοί οικονομικών
Γιάκομπ βαν Άχτεβελντε

Ο **Γιάκομπ βαν Άχτεβελντε** (, περ. 1290 – 17 ή 24 Ιουλίου 1345), ή εξελληνισμένα **Ιάκωβος βαν Αρτεβέλντε**, γνωστός και με τα προσωνύμια **ο Σοφός** και **ο ζυθοποιός της Γάνδης**, ήταν Φλαμανδός έμπορος και πολιτικός.

Γεννήθηκε στη Γάνδη, σε εύπορη οικογένεια εμπόρων. Νυμφεύθηκε δύο φορές και απέκτησε περιουσία από την υφαντουργία. Αναδείχθηκε όμως ως ιστορικό πρόσωπο κατά τις πρώτες φάσεις του Εκατονταετούς Πολέμου: Φοβούμενος ότι οι εχθροπραξίες μεταξύ Γαλλίας και Αγγλίας θα έβλαπταν την ευημερία της Γάνδης, εισήλθε στον πολιτικό βίο το 1337. Δημιούργησε μια συμμαχία με τις γειτονικές πόλεις Βρύγη και Υπρ (αργότερα τα «Τέσσερα Μέλη») προκειμένου να εξασφαλισθεί η ουδετερότητα. Ο βαν Άχτεβελντε απέκτησε τον έλεγχο της εξεγέρσεως κατά του Λουδοβίκου Α΄, του Κόμη της Φλάνδρας, ο οποίος είχε εγκαταλείψει την αντιγαλλική πολιτική του πατέρα του. Ο Λουδοβίκος υποχρεώθηκε να καταφύγει στη Γαλλία και ο Γιάκομπ βαν Άχτεβελντε διετέλεσε γενικός διοικητής της Γάνδης από τότε μέχρι τον θάνατό του.

Οι σχέσεις Φλάνδρας-Αγγλίας ήταν παραδοσιακά καλές χάρη στο εμπόριο μαλλιού και υφασμάτων. Μοιραία κάποτε η ουδετερότητα άρθηκε και οι πόλεις τάχθηκαν στο πλευρό της Αγγλίας το 1340. Τότε ο βαν Άχτεβελντε έπεισε τη συμμαχία των πόλεων να αναγνωρίσουν τον Βασιλιά Εδουάρδο Γ΄ της Αγγλίας ως ηγεμόνα της Γαλλίας και προστάτη της Φλάνδρας.

Το εμπόριο και η βιοτεχνία της Φλάνδρας άνθησαν υπό το ημι-δικτατορικό καθεστώς του βαν Άχτεβελντε. Αλλά το 1345 κάποιες φήμες ότι θα ανεγνώριζε τον γιο του Εδουάρδου Γ΄, τον διαβόητο «Μαύρο Πρίγκιπα», ως Κόμη της Φλάνδρας, υποψίες για υπεξαιρέσεις και διαφθορά, αλλά και ο αφορισμός του Άχτεβελντε από τον Πάπα, προκάλεσαν εξέγερση του λαού στη Γάνδη και ο Γιάκομπ βαν Άχτεβελντε βρήκε οικτρό θάνατο, καθώς σκοτώθηκε από τον εξαγριωμένο όχλο.

Ο γιος του, ο Φίλιπ βαν Άχτεβελντε, ανέλαβε αργότερα στρατιωτικός ηγέτης της Φλάνδρας και σκοτώθηκε στη Μάχη του Ρόοζμπεκε το 1382.

## Παραπομπές


## Πηγές
* Το λήμμα «Βαν Αρτεβέλντε Ιάκωβος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 744

Κατηγορία:Φλαμανδοί
Κατηγορία:Βέλγοι πολιτικοί
Κατηγορία:Έμποροι
Καρλ Βαν Βέκτεν

Ο **Καρλ Βαν Βέκτεν** (αγγλ. *Carl Van Vechten*, 17 Ιουνίου 188021 Δεκεμβρίου 1964) ήταν Αμερικανός συγγραφέας και καλλιτεχνικός φωτογράφος, πάτρωνας της λεγόμενης Αναγεννήσεως του Χάρλεμ και θεματοφύλακας των πνευματικών δικαιωμάτων των έργων της Γερτρούδης Στάιν. Κέρδισε φήμη ως συγγραφέας με το μυθιστόρημά του *Nigger Heaven* (1926). Στα ύστερα χρόνια ασχολήθηκε με τη φωτογραφία πορτρέτου και φωτογράφησε πολλά γνωστά πρόσωπα.

Γεννημένος στο Σίνταρ Ράπιντς (Άιοβα), ο Βαν Βέκτεν σπούδασε καλές τέχνες στο Πανεπιστήμιο του Σικάγου και άρχισε τη σταδιοδρομία του γράφοντας στήλες σε εφημερίδα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 745

Κατηγορία:Αμερικανοί συγγραφείς
Κατηγορία:Αμερικανοί φωτογράφοι
Χέλμουτ Βίλκε

Ο **Χέλμουτ Βίλκε** (, 30 Μαΐου 1945 – 15 Ιανουαρίου 2024) ήταν Γερμανός κοινωνιολόγος, που μελέτησε τις επιδράσεις της παγκοσμιοποίησης στη σύγχρονη κοινωνία. Επινόησε τον όρο *ατοπία* (γερμ. *Atopia*) για να χαρακτηρίσει μια κοινωνία χωρίς σύνορα και χωρίς εθνική ταυτότητα.

Ο Βίλκε γεννήθηκε στην κωμόπολη Γκοουφέλντεν και ήταν αρχικώς καθηγητής στο Πανεπιστήμιο Τσέπελιν, στο Φρίντριχσχαφεν της Γερμανίας, ενώ αργότερα, από το 1983, δίδασκε στο Πανεπιστήμιο του Μπήλεφελντ. Βασικές περιοχές των μελετών του ήταν η θεωρία του κράτους, η παγκόσμια διακυβέρνηση, η οργανωσιακή ανάπτυξη, η δυναμική και η καθοδήγηση των κοινωνικών συστημάτων, καθώς και η διαχείριση της γνώσεως. Ο Βίλκε πέθανε στην Κολωνία σε ηλικία 78 ετών.

## Εργογραφία
* *Systemtheorie I: Eine Einführung in die Grundprobleme*, 7η έκδ., Στουτγάρδη 2004
* *Systemtheorie II: Interventionstheorie*, 3η έκδ., Στουτγάρδη 1999
* *Systemtheorie III: Steuerungstheorie.* 3η έκδ., Στουτγάρδη 1995
* *Ironie des Staates*, Φραγκφούρτη 1992
* *Supervision des Staates*, Φραγκφούρτη 1997
* *Systemisches Wissensmanagement*, Στουτγάρδη 1998
* *Atopia – Studien zur atopischen Gesellschaft*, 2001
* *Dystopia*, Φραγκφούρτη 2002
* *Heterotopia*, Φραγκφούρτη 2003

## Παραπομπές


Κατηγορία:Γερμανοί κοινωνιολόγοι
Κατηγορία:Απόφοιτοι του Πανεπιστημίου του Τύμπινγκεν
Αγουστίν Α΄ του Μεξικού

Ο **Αγουστίν Α΄** (ισπανικά: *Agustín I*, 27 Σεπτεμβρίου 1783 - 19 Ιουλίου 1824) ήταν ο πρώτος  Αυτοκράτορας του Μεξικού από το 1822 μέχρι την παραίτησή του το 1823. 

Ως αξιωματικός του βασιλικού ισπανικού στρατού, κατά τη διάρκεια του Μεξικανικού Πολέμου της Ανεξαρτησίας, αρχικά πολέμησε δυνάμεις ανταρτών που επαναστάτησαν κατά του ισπανικού στέμματος, πριν αλλάξει στρατόπεδο το 1820 και ηγηθεί ενός συνασπισμού πρώην βασιλικών και μακροχρόνιων ανταρτών στο πλαίσιο του Σχεδίου της Ιγκουάλα. 

Οι συνδυασμένες δυνάμεις υπό τον Ιτουρμπιδέ έφεραν την ανεξαρτησία του Μεξικού τον Σεπτέμβριο του 1821. Αφού εξασφάλισε την απόσχιση του Μεξικού από την Ισπανία, ο Ιτουρμπιδέ ανακηρύχθηκε πρόεδρος της Αντιβασιλείας το 1821. Ένα χρόνο αργότερα, ανακηρύχθηκε Αυτοκράτορας, βασιλεύοντας από τις 19 Μαΐου 1822 έως τις 19 Μαρτίου 1823, οπότε και παραιτήθηκε. Τον Μάιο του 1823 εξορίστηκε στην Ευρώπη. Όταν επέστρεψε στο Μεξικό τον Ιούλιο του 1824, συνελήφθη και εκτελέστηκε στις 19 Ιουλίου 1824 σε ηλικία 40 ετών.

## Οικογένεια
Στις 27 Φεβρουαρίου 1805 παντρεύτηκε την Άνα Μαρία Ουάρτε ι Μουνίς στον Καθεδρικό Ναό της Βαγιαδολίδ. Μαζί απέκτησαν δέκα παιδιά:
*τον Αγουστίν Χερόνιμο (1807-1866), άγαμος.
*την *Σαμπίνα* Μαρία ντε λα Κονσεπσιόν (1810-1871), άγαμη. Έγινε καλόγρια.
*την *Χουάνα ντε Διός* Μαρία Φρανσίσκα Ραμόνα Ιγνάσια (1812-1828), άγαμη. Έγινε καλόγρια.
*την Χοσέφα (1814-1891), άγαμη. Έγινε καλόγρια.
*τον *Άνχελ* Χοσέ Ιγνάσιο Φρασίσκο Χαβιέρ (1816-1872), παντρεύτηκε την Άλις Γκριν. Απέκτησαν 1 παιδί.
**Αγουστίν δε Ιτουρμπίδε ι Γκριν, θετός γιος του Μαξιμιλιανού Α΄ του Μεξικού.
*την *Μαρία ντε Χεσούς* ντε λας Ανγούστιας Χουάνα Νεπομουκένο (1818-1849), άγαμη. Έγινε καλόγρια.
*την Μαρία ντε λος Ντολόρες (1819-1820), πέθανε σε βρεφική ηλικία.
*τον Σαλβαδόρ Μαρία (1820-1856), παντρεύτηκε την Ροσάριο Μαρσάν. Απέκτησαν 1 παιδί.
** Σαλβαδόρ δε Ιτουρμπίδε ι Μαρσάν, θετός γιος του Μαξιμιλιανού Α΄ του Μεξικού.
*τον *Φελίπε* ντε Χεσούς Αντρές Μαρία Γουαδαλούπε (1822-1853), άγαμος.
*τον Αγουστίν Κόσμε (1824-1873), άγαμος.

## Δείτε επίσης
*Κατάλογος αρχηγών κράτους του Μεξικού

## Παραπομπές


## Εξωτερικοί σύνδεσμοι
* 

Κατηγορία:Αυτοκράτορες του Μεξικού
Κατηγορία:Μεξικανοί επαναστάτες
Πίνακας Λογιστικών Υπολογισμών

Ο **πίνακας λογιστικών υπολογισμών**, ή αλλιώς **πίνακας μνήμης** ή **πίνακας οπών**, μπορούσε να χρησιμοποιηθεί μόνος του ως βασική συσκευή μέτρησης ή μαζί με έναν άβακα για μηχανική.

Υπήρχαν δύο είδη πινάκων λογιστικών υπολογισμών. Ο παλαιότερος τύπος ήταν ένα απλός 10&nbsp;×&nbsp;10 πλέγμα από τρύπες. Ένας πείρος εισαγόταν σε μια τρύπα και μετακινούνταν κατά μήκος αυτής, ξεκινώντας από την κορυφή και προχωρώντας προς τα κάτω. Χρησιμοποιούνταν ως βοήθημα μνήμης κατά την μέτρηση ορισμένων μονάδων. Για κάθε σάκο σιτηρών ή ράβδο χάλυβα, ο πείρος μετακινούνταν προς τα εμπρός και μετά από μια μέρα ή μια εβδομάδα, μπορούσε να φανεί ο συνολικός αριθμός που καταμετρήθηκε.

Ο πιο προηγμένος τύπος είχε στήλες από τρύπες, με τις στήλες να υποδεικνύουν την αξία θέσης.

## Δείτε επίσης

* Πίνακας μετρήσεων
* Πίνακας κρίμπατζ
* Τραπέζι άμμου

## Παραπομπές

* Alex Grandell, "The Accounting Historians Journal" Spring 1977.
*
Cut The Knot

Το ***Cut The Knot*** είναι ένας δημοφιλής ιστότοπος μαθηματικών με διάφορες ασκήσεις, θεωρήματα, αποδείξεις και μαθήματα, καθώς και μια μικρή βάση δεδομένων με μαθηματικά προβλήματα και τις λύσεις τους στα αγγλικά. Έχει θέματα από την Ευκλείδεια γεωμετρία,  την αριθμητική, την συνδυαστική, την ανάλυση, την θεωρία παιγνίων, την θεωρία πιθανοτήτων και άλλους κλάδους των μαθηματικών.

Το όνομα του ιστότοπου μεταφράζεται ως «κόψε τον κόμβο» και παραπέμπει στον θρύλο ότι ο Μέγας Αλέξανδρος έλυσε το πρόβλημα του Γόρδιου δεσμού κόβοντάς τον κόμβο.

Ο ιστότοπος ιδρύθηκε τον Οκτώβριο του 1996 από τον Alexander Bogomolny, και ήταν ένας από τους πρώτους ιστότοπους με μαθηματικό περιεχόμενο. Έλαβε διάφορα βραβεία τη δεκαετία του 2000,  συμπεριλαμβανομένου του βραβείου *[[Scientific American]]* Internet Award το 2003, του βραβείου *[[Encyclopædia Britannica]] Internet Guide* Award  και του βραβείου ** από το περιοδικό ''Science''.

Μετά τον θάνατο του Bogomolny τον Ιούλιο του 2018, η Wolfram Research ανέλαβε την συντήρηση και ενημέρωση του ιστότοπου.

## Δείτε επίσης
* Numberphile

## Παραπομπές

Κατηγορία:Επιστημονικοί ιστότοποι
Κατηγορία:Ιστότοποι στην αγγλική γλώσσα
Κατηγορία:Σελίδα που χρησιμοποιεί δεδομένα των Wikidata/P856
Κατηγορία:Σελίδα που χρησιμοποιεί δεδομένα των Wikidata/P31
Κατηγορία:Σελίδα που χρησιμοποιεί δεδομένα των Wikidata/P571
Πέδρο Λασκουράιν

Ο **Πέδρο Χοσέ Ντομίνγκο ντε λα Καλσάδα Μανουέλ Μαρία Λασκουράιν Παρέδες** (8 Μαΐου 1856 – 21 Ιουλίου 1952) ήταν Μεξικανός πολιτικός και δικηγόρος που διετέλεσε 38ος πρόεδρος του Μεξικού για 45 λεπτά στις 19 Φεβρουαρίου 1913, τη συντομότερη προεδρία στην ιστορία. 

Εγγονός του Μαριάνο Παρέδες, του 15ου προέδρου του Μεξικού, ο Λασκουράιν διετέλεσε προηγουμένως υπουργός Εξωτερικών του Μεξικού για δύο θητείες και διευθυντής μιας μικρής νομικής σχολής στην Πόλη του Μεξικού για 16 χρόνια.

Γεννημένος σε μια πλούσια οικογένεια στην Πόλη του Μεξικού, ο Λασκουράιν σπούδασε νομική στην Escuela Nacional Preparatoria και έγινε επιτυχημένος δικηγόρος. Κατείχε πολλές θέσεις στην κυβέρνηση της πόλης. Κατά τη διάρκεια της Μεξικανικής Επανάστασης, έγινε υπουργός εξωτερικών στην κυβέρνηση του προέδρου Φρανσίσκο Ι. Μαδέρο. 

Το 1913, ένα πραξικόπημα γνωστό ως οι Δέκα Τραγικές Ημέρες ανέτρεψε τον Μαδέρο και τον αντιπρόεδρο Χοσέ Μαρία Πίνο Σουάρες, και ο Λασκουράιν έγινε πρόεδρος. Η κυβέρνησή του διήρκεσε λιγότερο από μία ώρα, κατά τη διάρκεια της οποίας διόρισε τον ηγέτη του πραξικοπήματος, Βικτοριάνο Ουέρτα, στη θέση του υπουργού Εξωτερικών. Παραιτήθηκε αμέσως, και τον διαδέχθηκε ο Ουέρτα. Μετά τη σύντομη προεδρία του, ο Λασκουράιν αποσύρθηκε από την πολιτική και συνέχισε τη νομική του καριέρα. Διετέλεσε διευθυντής του Escuela Libre de Derecho. 

Πέθανε σε ηλικία 96 ετών στην Πόλη του Μεξικού, σήμερα γνωστός για τη συντομία της κυβέρνησής του.

## Οικογένεια
Το 1890 παντρεύτηκε τη Μαρία Ενρικέτα Φλόρες ι Μανσανέρα, κόρη του Χουάν Μανουέλ Φλόρες, κυβερνήτη του Ντουράνγκο κατά τη διάρκεια της προέδρίας του Πορφίριο Ντίας. Απέκτησαν μαζί έξι παιδιά: τον Πέδρο, την Άνα, τον Φερνάντο, τον Φρανσίσκο, τον Ενρίκε και τον Χοσέ ντε Xεσούς.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Μεξικού
Κατηγορία:Μεξικανοί πολιτικοί
Λουφαρδιανά Χανίων

Τα **Λουφαρδιανά** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Λουφαρδιανά βρίσκονται στο δυτικό τμήμα του νησιού, σε υψόμετρο 420 μέτρα. Απέχουν περίπου 27 χιλιόμετρα ΝΔ. από το Γεράνι (έδρα του δήμου), 41 χιλιόμετρα Δ.-ΝΔ. από τα Χανιά και 7 χιλιόμετρα (οδικά) Δ. από τα Παλαιά Ρούματα. Η ονομασία τους προέρχεται από κάποιο κάτοικο με το όνομα Λούφας – και σήμερα υπάρχει οικογένεια Λουφαρδάκη – που ίσως ήταν κάποια εξέχουσα προσωπικότητα ανάμεσα στους κατοίκους. 

Απογράφονται επίσημα, ως ξεχωριστός οικισμός το 1961 στην κοινότητα Παλαιών Ρουμάτων. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, ανήκει στην κοινότητα Παλαιών Ρουμάτων, που υπάγεται στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 28 κάτοικοι ενώ με αυτήν του 2011 ήταν 27. 

## Παραπομπές


Λουφαρδιανά
Λουφαρδιανά
Ισπανικό πρωτάθλημα ποδοσφαίρου ανδρών 2004-05

Το **Ισπανικό πρωτάθλημα ποδοσφαίρου ανδρών 2004-05** ήταν η 74η σεζόν της Πριμέρα Ντιβισιόν. Ξεκίνησε στις 28 Αυγούστου 2004 και ολοκληρώθηκε στις 29 Μαΐου 2005.

## Ομάδες

(*) Προβιβάστηκε από τη Σεγούντα Ντιβισιόν.

## Βαθμολογία

## Παραπομπές



Κατηγορία:Πριμέρα Ντιβιζιόν
Κατηγορία:Εγχώρια ποδοσφαιρικά πρωταθλήματα 2004-2005
Ληδιανά Χανίων

Τα **Ληδιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Ληδιανά βρίσκονται στο δυτικό τμήμα του νησιού, σε υψόμετρο 420 μέτρα. Απέχουν περίπου 28 χιλιόμετρα ΝΔ. από το Γεράνι (έδρα του δήμου), 44 χιλιόμετρα Δ.-ΝΔ. από τα Χανιά και 6 χιλιόμετρα (οδικά) ΝΔ. από τα Παλαιά Ρούματα. 

Αναφέρονται επίσημα, το 1925 να προσαρτώνται στην κοινότητα Παλαιών Ρουμάτων μέχρι το 1940 οπότε σταμάτησαν να απογράφονται ενώ άρχισαν ξανά από το 1961.  Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, ανήκει στην κοινότητα Παλαιών Ρουμάτων, που υπάγεται στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 17 κάτοικοι ενώ με αυτήν του 2011 ήταν 25. 

## Παραπομπές


Ληδιανά
Ληδιανά
Λουκουμιχελιανά Χανίων

Τα **Λουκουμιχελιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Λουκουμιχελιανά βρίσκονται στο βορειοδυτικό τμήμα του νησιού, κοντά στην αρχή της Χερσονήσου Ρωδοπού (Σπάθα) σε υψόμετρο 200 μέτρα. Απέχουν περίπου 12 χιλιόμετρα Δ.-ΝΔ. από το Γεράνι (έδρα του δήμου), 26 χιλιόμετρα Δ.-ΝΔ. από τα Χανιά και 22 χιλιόμετρα Α. από την Κίσσαμο. Η ονομασία τους προέρχεται από κάποιο Τούρκο αγά της περιοχής ο οποίος λεγόταν Λουκουμιχελής. 

Απογράφονται επίσημα, το 1925 στην κοινότητα Βουβών. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, μαζί με τις Βούβες, Άνω Βούβες και Ποντικιανά αποτελούν την κοινότητα Βουβών, που υπάγεται στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 14 κάτοικοι ενώ με αυτήν του 2011 ήταν 18. 

## Παραπομπές


Λουκουμιχελιανά
Λουκουμιχελιανά
Φιλαρμονική Γαστουρίου Κέρκυρας

Η **Φιλαρμονική Γαστουρίου Κέρκυρας «Ομόνοια»** είναι μουσικό και πολιτιστικό σωματείο με έδρα το Γαστούρι της Κέρκυρας.

Ιδρύθηκε το 1898 ως Αλληλοβοηθητικός Σύλλογος Γαστουρίου «Ομόνοια». Από το 1906 λειτουργεί ως φιλαρμονική, ενώ το 1911 τροποποιήθηκε το καταστατικό της για να καθιερωθεί η νέα της μορφή. Αποτελεί την τρίτη αρχαιότερη φιλαρμονική της Κέρκυρας και την πρώτη της κερκυραϊκής υπαίθρου. Προσφέρει δωρεάν μουσική εκπαίδευση σε νέους και διατηρεί ιδιόκτητο οίκημα από δωρεές του 1906 και 1952. Το μουσικό της σώμα αριθμεί πάνω από 120 μέλη και πραγματοποιεί περισσότερες από 30 εμφανίσεις ετησίως σε Ελλάδα και εξωτερικό. Το ρεπερτόριό της περιλαμβάνει κλασικά και μοντέρνα έργα, μεταξύ των οποίων και τον Αυτοκρατορικό Χορό του Κάιζερ, δωρεά του Γουλιέλμου Β΄. Από το 2020 διοργανώνει το Διεθνές Φεστιβάλ Φιλαρμονικών και Χορωδιών Κέρκυρας «Βασίλειος Κρητικός». Η στολή της είναι βαθύ μπλε και κόκκινο, με περικεφαλαία που φέρει το οκτάκτινο αστέρι και το έμβλημα της θεάς Αθηνάς. 

Τιμήθηκε με το πρώτο βραβείο του Διαγωνισμού Φιλαρμονικών Νέας Φιλαδέλφειας το 1997.

## Παραπομπές

Γαστουριου
Αχιλλέας ΙΙΙ

Ο Αχιλλέας ΙΙΙ είναι Έλληνας συγγραφέας και μουσικός.

**Βιογραφία**

Γεννήθηκε στην Καβάλα το 1979, σπούδασε στη Θεσσαλονίκη, και από το 2002 ζει στην Αθήνα.

**Συγγραφικό Έργο**

Ο Αχιλλέας ΙΙΙ εμφανίστηκε με αυτό το ψευδώνυμο στον χώρο των εκδόσεων το 2016 με το βιβλίο «Κομπλεξικό» από τις Εκδόσεις Νεφέλη, το οποίο χρησιμοποιώντας τη φόρμα λεξικού περιέχει περισσότερα από 1.300 λήμματα-λογοπαίγνια δικής του επινόησης.

Το 2020 έλαβε το Κρατικό Βραβείο Διηγήματος Νουβέλας για το βιβλίο του «Παραχαράκτης». Σύμφωνα με το σκεπτικό της επιτροπής «Το βιβλίο του Αχιλλέα ΙΙΙ συνιστά μία συλλογή από σύντομα πεζά, ιστορίες που συνοδεύονται και συνομιλούν με φωτογραφίες, «φωτογραφήματα μικρού μήκους»,  που προσκομίζονται ως τεκμήρια ενός κόσμου αποκεκρυμμένου πίσω από τις γραμμές, σε γκρίζες περιοχές της πραγματικότητας. Αυτόν τον -σχεδόν απίστευτο- κόσμο μάς αποκαλύπτει ο έμπλεος σαρκασμού και χιούμορ συγγραφέας. Στο βραβευθέν βιβλίο υπάρχουν πολλά και θαυμαστά. Το προφανές παραχαράσσεται, στερεότυπα πίπτουν καταγής, το παράδοξο  εμφιλοχωρεί στο σύνηθες και το τελευταίο, που λογίζεται ως  φυσιολογικό,  αντιμετωπίζεται με υποψία και σημασιολογείται με νέες, συγγραφικώ τω τρόπω, ερμηνείες.»

Έχει συγγράψει κυρίως διηγήματα, στα οποία είναι έντονη η παρουσία του παράδοξου και του υπερρεαλιστικού στοιχείου.

**Εργογραφία**

* *Κομπλεξικό*, εκδόσεις «Νεφέλη», Αθήνα 2016 
* *Παραχαράκτης*, εκδόσεις «Νεφέλη», Αθήνα 2019, Εκδόσεις Ίκαρος 2025
* *Δεσμοφύλακας*, εκδόσεις «Νεφέλη», Αθήνα 2022
* *Τέλος Πάντων*, εκδόσεις «Ίκαρος», Αθήνα 2024

**Μουσική**

Ως μουσικός, ο Αχιλλέας ΙΙΙ παίζει ηλεκτρικό μπάσο και τραγουδά, από το 2002, στο underground συγκρότημα Bog art στο οποίο γράφει τους στίχους και συνθέτει (μαζί με τα υπόλοιπα μέλη) τη μουσική.

To συγκρότημα αυτοπροσδιορίζει το είδος της μουσικής που παίζει ως «container rock», λόγω της πολυσυλλεκτικότητας των επιρροών των μελών του και του γεγονότος ότι κατά τα πρώτα χρόνια της ύπαρξης του πραγματοποιούσε πρόβες σε ένα λυόμενο (container) στα Λιόσια, παραχωρημένο από την πολιτεία σε σεισμοπαθείς κατοίκους της περιοχής.

**Μουσικές κυκλοφορίες** 

* Bog art, Ανεξάρτητη κυκλοφορία, Αθήνα 2012 
* Insidecide, Ανεξάρτητη κυκλοφορία, Αθήνα 2015
* Thornbush, Ανεξάρτητη κυκλοφορία, Αθήνα 2020

## Παραπομπές
Λουτράκι Χανίων

Το **Λουτράκι** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Λουτράκι βρίσκεται στο βορειοδυτικό τμήμα του νησιού, προς τα βόρεια παράλια και τον Κόλπο Χανίων, σε υψόμετρο 80 μέτρα. Απέχει περίπου 4 χιλιόμετρα Ν.-ΝΔ. από το κέντρο του Γερανίου (έδρα του δήμου) και 20 χιλιόμετρα Δ.-ΝΔ. από τα Χανιά ενώ στα βόρειά του περνάει ο Β.Ο.Α.Κ. Το χωριό αναφέρεται τον 16ο αιώνα σε ενετικά έγγραφα αρχικά ως *Μονοδαύλι* και από το 1580 και μετά ως Λουτράκι ή *Λουτράκα*. 

Αναφέρεται επίσημα, το 1925 να προσαρτάται στην τότε κοινότητα Βρυσών Κυδωνίας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το Γεράνι αποτελούν την κοινότητα Γερανίου, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 89 κάτοικοι ενώ με αυτήν του 2011 ήταν 107. 

## Σημείωση

Ο οικισμός δεν πρέπει να συγχέεται με την παραλία (αλλά και παραθεριστικό οικισμό) Λουτράκι Χανίων που βρίσκεται στην έξοδο του κόλπου Σούδας κοντά στο Μαράθι του Δήμου Χανίων.
## Παραπομπές


Λουτράκι
Λουτράκι
Η είσοδος του βασιλιά Όθωνα της Ελλάδας στην Αθήνα

***Η είσοδος του βασιλιά Όθωνα της Ελλάδας στην Αθήνα*** (γερμανικά: *Empfang König Ottos von Griechenland in Athen*) είναι μια ιστορική ελαιογραφία σε καμβά του 1839 από τον Γερμανό καλλιτέχνη Πέτερ φον Ες (*Peter von Hess*). Ο πίνακας βρίσκεται σήμερα στη συλλογή της Neue Pinakothek, στο Μόναχο. 

## Ιστορία και περιγραφή
Ο πίνακας απεικονίζει τον Βασιλιά της Ελλάδας που φτάνει στην Αθήνα το 1833 με την συνοδεία του, τους οποίους υποδέχεται το Βασιλικό Συμβούλιο, κληρικοί και πολιτικοί. Ο Όθων ήταν γιος του Λουδοβίκου Α ́ της Βαυαρίας, και του προσφέρθηκε ο θρόνος της Ελλάδος μετά τον επιτυχημένη Ελληνική Επανάσταση. Η σκηνή διαδραματίζεται μπροστά από τον Ναό του Ηφαίστου, ο οποίος βρίσκεται στην Αρχαία Αγορά της Αθήνας. Στο φόντο φαίνεται ο Βράχος της Ακρόπολης. Το έργο ήταν παραγγελία του Όθωνα.

Θέματα που σχετίζονταν με γεγονότα της επαναστατικής περιόδου αποτέλεσαν, μεταξύ άλλων, πηγή έμπνευσης για τον Πέτερ φον Ες (*Peter von Hess*). Ευνοούμενος του βασιλέα Λουδοβίκου Α΄ της Βαυαρίας ο φον Ες ζωγράφισε στα πλαίσια της αυλικής τέχνης σκηνές της βασιλείας του γιου του Όθωνα Α΄ στην Ελλάδα. Ο καλλιτέχνης είχε προηγουμένως δημιουργήσει την «είσοδο του βασιλιά Όθωνα στο Ναύπλιο», έναν πίνακα του 1835 που απεικονίζει την άφιξη του Όθωνα στο Ναύπλιο, την προσωρινή πρωτεύουσα του βασιλείου.

Η τέχνη του ανήκει σε αυτό που οι κριτικοί αποκάλεσαν υψηλή τέχνη, καθώς εισάγει ιστορικό θέμα με ακριβή τρόπο, βασισμένο στους ακαδημαϊκούς κανόνες της εποχής του. Το ακαδημαϊκό ύφος στην προκειμένη περίπτωση ενστερνίζεται κλασικιστικές, ρεαλιστικές, ρομαντικές και ιδεαλιστικές αρχές, και έχει ως ιδεολογικό υπόβαθρο τις απόψεις του Διαφωτισμού και της δυτικής άποψης περί λογικής, στοιχεία που διακρίνονται στη διάθεση του ζωγράφου για ακρίβεια, εκλογικευμένη και ιεραρχική τοποθέτηση των προσώπων στον πίνακα και τη διασύνδεσή τους με την αρχαία παράδοση στα πρότυπα του ρομαντικού κινήματος. Η συγκεκριμένη τάση επικρατεί στη Δύση ήδη από τα μέσα του 18ου αιώνα και φαίνεται να σχετίζεται άμεσα με την αναγέννηση του αρχαίου ελληνικού πνεύματος.

## Παραπομπές


## Πηγές
* 
* 
* 
* 
* 
* 
* 
* 

Κατηγορία:Όθων Α΄ της Ελλάδας
Κατηγορία:Πίνακες του 1839
Κατηγορία:Πέτερ φον Ες
Γκαμπριέλ Ζουμπέιρ Ουάκο

Ο **Γκαμπριέλ Ζουμπέιρ Ουάκο** (γεν. 27 Φεβρουαρίου 1941) είναι Σουδανός καθολικός ιεράρχης, ο οποίος υπηρέτησε ως Αρχιεπίσκοπος του Χαρτούμ από το 1979 έως το 2016. Δημιουργήθηκε καρδινάλιος από τον Πάπα Ιωάννη Παύλο Β΄ το 2003.

## Βιογραφία
Γεννήθηκε στο Μπόρο του Σουδάν και χειροτονήθηκε ιερέας στις 21 Ιουλίου 1963. Διορίστηκε επίσκοπος του Βάου το 1974 και αργότερα Αρχιεπίσκοπος της Χαρτούμ το 1981. Ο Ζουμπέιρ Ουάκο ορίστηκε Καρδινάλιος Ιερέας της Εκκλησίας του Αγίου Αθανασίου στην Βια Τιμπουρτίνα από τον Πάπα Ιωάννη Παύλο Β΄ στο παπικό κονσιστόριο της 21ης Οκτωβρίου 2003. Ήταν ένας από τους καρδινάλιους εκλέκτορες που συμμετείχαν στο παπικό κονκλάβιο του 2005 που εξέλεξε τον Πάπα Βενέδικτο ΙΣΤ΄ και στο κονκλάβιο του 2013 που εξέλεξε τον Πάπα Φραγκίσκο.

Ο Καρδινάλιος Ζουμπέιρ Ουάκο απέφυγε απόπειρα δολοφονίας από μέλος της κυρίως μουσουλμανικής φυλής Μεσιρία ενώ τελούσε τη Θεία Λειτουργία την Κυριακή, 10 Οκτωβρίου 2010. Συνταξιοδοτήθηκε ως Αρχιεπίσκοπος Χαρτούμ στις 10 Δεκεμβρίου 2016 και διαδέχθηκε ο συν-Αρχιεπίσκοπος Μάικλ Ντίντι Αντγκουμ Μανγκόρια.

## Τοποθετήσεις και θεολογία
Ο Ζουμπέιρ Ουάκο έθεσε την οικογένεια και ιδιαίτερα τα παιδιά ως προτεραιότητα της ποιμαντικής του διακονίας. Ο καρδινάλιος σημείωσε ότι πολλά παιδιά έμεναν ορφανά λόγω του εμφυλίου πολέμου στη χώρα, γεγονός που τα καθιστούσε ευάλωτα και σε φτωχότερη κατάσταση. Για το λόγο αυτό ενίσχυσε τα προγράμματα της αρχιεπισκοπής για εκπαίδευση και υγειονομική περίθαλψη των παιδιών.

Ο καρδινάλιος επίσης εντόπισε προβλήματα που αντιμετωπίζει η οικογένεια, ιδιαίτερα σε κοσμικό επίπεδο. Ο Ζουμπέιρ Ουάκο σημείωσε ότι πρακτικές όπως η πολυγαμία, η μοιχεία και το διαζύγιο εμφανίζονται γρήγορα, απειλώντας τον παραδοσιακό γάμο και τις οικογενειακές αξίες, τις οποίες η Εκκλησία θα συνεχίσει να υποστηρίζει.

## Παραπομπές


Κατηγορία:Σουδανοί καρδινάλιοι
Γεώργιος Ν. Χαλβατζάκης

Ο **Γεώργιος Ν. Χαλβατζάκης** είναι Έλληνας δικηγόρος και πρώην πρόεδρος του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ). Είναι επικεφαλής της δικηγορικής εταιρείας «**Γεώργιος Ν. Χαλβατζάκης & Συνεργάτες**» με έδρα τη Θεσσαλονίκη.

## Βιογραφία
Γεννήθηκε στις 15 Δεκεμβρίου 1963 και μεγάλωσε στη Θεσσαλονίκη. Σπούδασε νομική και πολιτικές επιστήμες στο Αριστοτέλειο Πανεπιστήμιο Θεσσαλονίκης και είναι μέλος του Δικηγορικού Συλλόγου Θεσσαλονίκης. Από τις αρχές της δεκαετίας του ’90 δραστηριοποιείται ως δικηγόρος, με εξειδίκευση στο εμπορικό και αθλητικό δίκαιο, ενώ υπήρξε επί σειρά ετών εκπρόσωπος της ΚΑΕ Ηρακλής Θεσσαλονίκης, ΚΑΕ Μακεδονικός και ΚΑΕ Πανιώνιος στον ΕΣΑΚΕ.

## Θητεία στον ΕΣΑΚΕ (Greek Basketball League)
Ανέλαβε την προεδρία του ΕΣΑΚΕ το 2012, σε μία ιδιαίτερα δύσκολη οικονομική περίοδο για το ελληνικό επαγγελματικό μπάσκετ και επανεξελέγη το 2014, υπηρετώντας συνολικά δύο συνεχόμενες θητείες (2012–2016). Κατά τη διάρκεια της τετραετούς θητείας του προώθησε μέτρα διαφάνειας, οικονομικής εξυγίανσης και αναδιοργάνωσης των κανονισμών λειτουργίας των ΚΑΕ και υποστήριξε πολιτική μηδενικής ανοχής στη βία στα γήπεδα. Παράλληλα, εκπροσώπησε θεσμικά την Ελλάδα σε ευρωπαϊκούς οργανισμούς όπως η ULEB, η EuroLeague και η FIBA Europe. Υπήρξε μέλος της πρώτης εκτελεστικής επιτροπής του Basketball Champions League. 

## Νομική δραστηριότητα
Ο Γεώργιος Χαλβατζάκης είναι επικεφαλής της δικηγορικής εταιρείας «Γεώργιος Ν. Χαλβατζάκης & Συνεργάτες», η οποία δραστηριοποιείται σε εμπορικές και εταιρικές υποθέσεις μεγάλων τραπεζικών οργανισμών και επιχειρήσεων.  Η εταιρεία έχει αναπτύξει δραστηριότητα σε νομικά ζητήματα που αφορούν επαγγελματικές ενώσεις, επιχειρηματικούς ομίλους και οργανισμούς του ιδιωτικού τομέα, με έμφαση σε υποθέσεις εμπορικού, εταιρικού και διοικητικού δικαίου.

Η δικηγορική εταιρεία «Γεώργιος Ν. Χαλβατζάκης & Συνεργάτες» διαθέτει πολυετή παρουσία στη νομική κοινότητα της Θεσσαλονίκης και δραστηριοποιείται σε εμπορικές, εταιρικές και διοικητικές υποθέσεις σε εθνικό επίπεδο.

## Θέσεις και συμμετοχές
* Πρόεδρος του ΕΣΑΚΕ (Greek Basketball League), την περίοδο 2012-2016. 
* Μέλος του Διοικητικού Συμβουλίου της ULEB (Ένωση Ευρωπαϊκών Επαγγελματικών Λιγκών Μπάσκετ). 
* Μέλος του πρώτου Διοικητικού Συμβουλίου του Basketball Champions League (FIBA Europe). 
* Εκπρόσωπος της ΚΑΕ Ηρακλής, ΚΑΕ Μακεδονικός και ΚΑΕ Πανιώνιος στον ΕΣΑΚΕ για πάνω από μία εικοσαετία. 

## Θεσμικό έργο
Υπήρξε επί σειρά ετών πρόεδρος της Πρωτοβάθμιας Επιτροπής Επίλυσης Οικονομικών Διαφορών (ΕΕΟΔΑΚ) (1992–1998, 2001–2012), μέλος της Διαρκούς Επιτροπής Αντιμετώπισης της Βίας (ΔΕΑΒ), καθώς και μέλος της Διαρκούς Νομοπαρασκευαστικής Επιτροπής του Υφυπουργείου Αθλητισμού (2004–2009).

## Αναγνώριση
Αναγνωρίζεται για τη θεσμική του προσέγγιση και το ήθος με το οποίο υπηρέτησε τον ελληνικό αθλητισμό. Η θητεία του στον ΕΣΑΚΕ χαρακτηρίστηκε από συναίνεση και νομική συνέπεια, αφήνοντας θετικό αποτύπωμα στη διοικητική οργάνωση του πρωταθλήματος.

## Παραπομπές


## Εξωτερικοί σύνδεσμοι
* Επίσημη ιστοσελίδα ΕΣΑΚΕ
* Επίσημη σελίδα της δικηγορικής εταιρείας στο Facebook
* Τοποθεσία της δικηγορικής εταιρείας στο Google Maps
Μανουέλ Μαρία Λομπαρντίνι

Ο **Μανουέλ Απολινάριο Χοσέφ Μαρία Ιγνάσιο Αντόνιο Λομπαρντίνι ντε λα Τόρρε** (1802–1853) ήταν Μεξικανός στρατιώτης που υπηρέτησε ως πρόεδρος για λίγο, περίπου τρεις μήνες, το 1853. 

Ανήλθε στην εξουσία μετά από μια επανάσταση εναντίον της κυβέρνησης του Προέδρου Μαριάνο Αρίστα. Μετά την παραίτηση του Αρίστα και του διαδόχου του Χουάν Σεμπάγιος, οι εξεγερμένοι ανέβασαν τον Λομπαρντίνι στην προεδρία για λόγους ευκολίας, και προοριζόταν να υπηρετήσει μόνο ως αντικαταστάτης, όσο ο πραγματικός στόχος των εξεγερμένων, η αποκατάσταση της Σάντα Άννα, υλοποιούνταν. Ο Λομπαρντίνι παραιτήθηκε στις 20 Απριλίου και πέθανε από πνευμονία τον Δεκέμβριο του ίδιου έτους.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Μεξικού
Κατηγορία:Μεξικανοί πολιτικοί
Φιλαρμονική Κυνοπιαστών

Η **Φιλαρμονική Κυνοπιαστών** είναι μουσικό σωματείο με έδρα το χωριό Κυνοπιάστες της Κέρκυρας, το οποίο ιδρύθηκε το 1966 με σκοπό την καλλιέργεια της μουσικής παιδείας και τη συμμετοχή σε πολιτιστικές, θρησκευτικές και εθνικές εκδηλώσεις της περιοχής.

## Ίδρυση
Ο Εκπολιτιστικός Προοδευτικός Όμιλος Κυνοπιαστών δημιούργησε το 1966 την οργάνωση με σκοπό τη δημιουργία φιλαρμονικής και την αγάπη για τη μουσική. Νέοι του χωριού που είχαν μαθητεύσει στη γειτονική φιλαρμονική του Γαστουρίου, μαζί με τους μουσικοδιδασκάλους Βασίλη Κρητικό και Ανδρέα Πίκουλα, συγκρότησαν το πρώτο μουσικό σώμα με παλαιά και επισκευασμένα μουσικά όργανα που δόθηκαν από την Παλαιά Φιλαρμονική της Πόλης και τη Φιλαρμονική του Λιμενικού Σώματος.

## Μουσική και συναυλιακή πορεία
Από το 1969 η Φιλαρμονική πραγματοποίησε τις πρώτες δημόσιες εμφανίσεις σε εθνικές, θρησκευτικές και λαϊκές εκδηλώσεις του χωριού και της πόλης, και στη συνέχεια διεύρυνε τον κύκλο των εμφανίσεών της στα χωριά του Δήμου Αχιλλείων και σε ολόκληρο το νησί. Στη δεκαετία του 1980 ξεκίνησαν εμφανίσεις εκτός της Κέρκυρας (Φιλιάτες Θεσπρωτίας) και αργότερα σε Κόρινθο και στη Manziana της Ρώμης το 2001. Το Νοέμβριο του 2017 συμμετείχε στο 8ο Διεθνές Φεστιβάλ Μουσικής στο Μέγαρο Μουσικής Θεσσαλονίκης.

## Κτήριο
Από το 1982 η Φιλαρμονική στεγάζεται σε ιδιόκτητο κτήριο στην πλατεία του χωριού, το οποίο πρόσφατα ανακαινίστηκε πλήρως με πρόγραμμα ΕΣΠΑ και πλέον διαθέτει σύγχρονες αίθουσες. 

## Διοίκηση & οργάνωση
Διοικείται από 7μελές Διοικητικό Συμβούλιο που εκλέγεται κάθε δύο χρόνια και διαθέτει περίπου 100 ενεργούς μουσικούς. 

## Παραδόσεις & εκδηλώσεις
Η Φιλαρμονική έχει καθιερώσει συναυλίες το βράδυ των Θεοφανείων (από το 1982) και την παραμονή της Παναγίας (15 Αυγούστου), συμμετέχει στους εορτασμούς της πόλης της Κέρκυρας και σε λιτανείες, ενώ το 2016 πραγματοποίησε συναυλία με τη συμμετοχή της Κλειώς Δενάρδου. 

## Παραπομπές

Κυνοπιαστων
Φρανσίσκο Λεόν δε λα Μπάρα

Ο **Φρανσίσκο Λεόν δε λα Μπάρα ι Κιχάνο** (16 Ιουνίου 1863 - 23 Σεπτεμβρίου 1939) ήταν Μεξικανός πολιτικός και διπλωμάτης. Υπηρέτησε ως προσωρινός Πρόεδρος του Μεξικού μεταξύ 25 Μαΐου και 6 Νοεμβρίου 1911.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Μεξικού
Κατηγορία:Μεξικανοί πολιτικοί
Φιλαρμονική Εταιρεία Λευκίμμης

Η **Φιλαρμονική Εταιρεία Λευκίμμης** (Φ.Ε.Λ.) είναι πολιτιστικό σωματείο μη κερδοσκοπικού χαρακτήρα με έδρα τη Λευκίμμη Κέρκυρας. Ιδρύθηκε τον Απρίλιο του 1911 με την επωνυμία «Μουσικός Αλληλοβοηθητικός Σύλλογος “Ο Απόλλων”» και από το 1953 φέρει την παρούσα ονομασία. Αποτελεί έναν από τους παλαιότερους και ιστορικότερους φορείς μουσικής παιδείας στη Νότια Κέρκυρα.

## Ιστορική αναδρομή
Η ίδρυση της Φιλαρμονικής οφείλεται στην ανάγκη για οργάνωση και ανάπτυξη της μουσικής ζωής στην περιοχή της Λευκίμμης. Η βασική επιδίωξη του Σωματείου ήταν από την απαρχή η δωρεάν μουσική εκπαίδευση παιδιών και νέων, ανεξαρτήτως οικονομικής δυνατότητας.

## Δράση και μουσικό σώμα
Το μουσικό σώμα της Φ.Ε.Λ. συμμετέχει σε εκδηλώσεις τοπικής, θρησκευτικής και εθνικής σημασίας στη Λευκίμμη, αλλά και πέραν αυτής, εκπροσωπώντας τον τόπο τόσο σε άλλες ελληνικές πόλεις όσο και στο εξωτερικό.

Παραδοσιακά, συμμετέχει σε λιτανείες, παρελάσεις και πολιτιστικά δρώμενα του Δήμου Νότιας Κέρκυρας.

## Εκπαιδευτική δραστηριότητα
Στο σωματείο λειτουργούν:

* Τμήματα θεωρητικών
* Σχολές πνευστών & κρουστών οργάνων
* Χορευτικό τμήμα παραδοσιακών χορών (καντρίλιες)

## Εγκαταστάσεις
Η Φιλαρμονική στεγάζεται σε ιδιόκτητο διώροφο κτίριο στη Λευκίμμη, όπου φιλοξενούνται οι αίθουσες διδασκαλίας και οι πρόβες του μουσικού σώματος.

## Παραπομπές


## Εξωτερικοί σύνδεσμοι
* Επίσημη ιστοσελίδα: Φιλαρμονική Εταιρεία Λευκίμμης

Λευκιμμης
Γιώργος Γώτης

Ο Γιώργος Γώτης γεννήθηκε στην Ανδραβίδα της Ηλείας το 1956. Σπούδασε στην Οδοντιατρική Σχολή του Πανεπιστημίου Αθηνών. 
μικρογραφία|Gotis Giorgos

Έχει εκδώσει εννέα ποιητικές συλλογές: 

* “ Όρθρου Βαθέος” (1988), “Φυσική Ιστορία” (1991) 
* “ Κρυμμένη Εικόνα” (1999)
* “Χρονογραφία” (2007)
* “Δίχως Χάρτη” (2011)
* “Στοιχειώδη Σωμάτια” (2015)
* “Συγκλίνοντες 'Ανεμοι” (2018)
* “ Ταξίδι στη Σκιά ” (2021)
* “ Μικρές Αγγελίες” (2025) 

και το πεζογράφημα “More Veneto” (2013), (2025, δεύτερη έκδοση), από τις εκδόσεις “στιγμή”.

Από τις εκδόσεις Γαβριηλίδη, εκτός εμπορίου, το " Τέσσερα και Ένα Κείμενα για τον Η. Χ. Παπαδημητρακόπουλο (2016) και από τις εκδόσεις του " Φοίνικα " τα: Γεώργιος Βιζυηνός, Μοσκώβ Σελήμ, 2002 {επίμετρο} και Αλέξανδρου Μωραϊτίδου, Άγιον Όρος, 2006 {επίμετρο}. Επίσης μαζί με τους Διονύση Κράγκαρη και Αντρέα Φουσκαρίνη, την «Ανθολογία Ηλείων Λογοτεχνών» (έκδ. Της Μορφωτικής Ένωσης Λεχαινών “Ο Αντρέας Καρκαβίτσας”, 1981). 

Έχει επιμεληθεί τα βιβλία «Φώτος Πασχαλινός, Επαρχιακά και άλλα ποιήματα» εκδ. Εκ Παραδρομής και (ΝΕΛΕ Ηλείας, 1988), τον τόμο " Γεώργιος Παπανδρέου, Η Ηλεία δια μέσου των Αιώνων " (Εκ Παραδρομής, 1990), το άλμπουμ " Γιάννης Πονήρης, Μνήμες Αντίστασης" εκδ Εκ Παραδρομής και (Νομαρχιακή Αυτοδιοίκηση Ηλείας, 2005).

Κείμενά του έχουν δημοσιευτεί σε εφημερίδες και περιοδικά. Μεταφράσεις ποιημάτων του σε διάφορες γλώσσες, έχουν δει το φως της δημοσιότητας σε περιοδικά και ανθολογίες.

Από την υποδοχή της ποίησής του στο εξωτερικό σημειωτέες είναι η εκδήλωση παρουσίασής της που πραγματοποιήθηκε στο Πανεπιστήμιο του Καϊρου το 2009, η εκδήλωση το 2010 στην Μαδρίτη, (συνδιοργάνωση Circulo de Bellas Artes και Ελληνική Πρεσβεία), η παρουσίασή της στο Qinghai Intl Poets Mongolian Yurt Roundable Forum, στην Κίνα το 2016, καθώς και η παρουσίαση της στο Πανεπιστήμιο της Οξφόρδης το 2018. Επίσης συμμετείχε με αφορμή το " More Veneto" στην ημερίδα Rethink the Past, που πραγματοποιήθηκε στην Ρώμη το 2014.

Το 2008 τιμήθηκε με το Βραβείο Ποίησης του λογοτεχνικού περιοδικού " ΔΙΑΒΑΖΩ " για την ποιητική του συλλογή «Χρονογραφία», και το 2016 με το Βραβείο Κώστα και Ελένης Ουράνη της Ακαδημίας Αθηνών, για το σύνολο του έργου του.

Ζει και εργάζεται ως οδοντίατρος στην Αθήνα.

## Παραπομπές
Βινυλική επένδυση

right|thumb|Βινυλική επένδυση σε κτίριο
Η **βινυλική επένδυση** είναι πλαστική εξωτερική επένδυση για κατοικίες και μικρά κτίρια διαμερισμάτων, που χρησιμοποιείται για διακόσμηση και προστασία από τις καιρικές συνθήκες. Μιμείται την ξύλινη επένδυση τύπου σανίδας (clapboard), τα κατακόρυφα πάνελ (batten board and batten) ή τις ξύλινες πλάκες (shakes), και χρησιμοποιείται αντί άλλων υλικών όπως το αλουμίνιο ή οι επενδύσεις από ινοτσιμέντο. Πρόκειται για ένα βιομηχανικά σχεδιασμένο προϊόν, που κατασκευάζεται κυρίως από ρητίνη πολυβινυλοχλωριδίου (PVC). Στο Ηνωμένο Βασίλειο και τη Νέα Ζηλανδία, ένα παρόμοιο υλικό είναι γνωστό ως εξωτερική επένδυση από uPVC (uPVC weatherboarding).

Περίπου το 80% του βάρους του αποτελείται από ρητίνη πολυβινυλοχλωριδίου, ενώ το υπόλοιπο 20% περιλαμβάνει συστατικά που προσδίδουν χρώμα, αδιαφάνεια, γυαλάδα, αντοχή σε κρούσεις, ευκαμψία και ανθεκτικότητα. Είναι η πιο συχνά εγκατεστημένη εξωτερική επένδυση σε κατοικίες στις Ηνωμένες Πολιτείες και τον Καναδά.

## Παραπομπές


Κατηγορία:Οικοδομικά υλικά